Hora (aha/SN). Štóž je sej zawčerawšim dojěł na Horu na zetkanje oldtimerowych jězdźidłow, kotrež bě Horjanski klub přećelow wlečakow ze swojim předsydu Marijom Ryćerjom pjaty raz organizował, a njeje zabył sej gumijowe škórnje wobuć, bě derje poradźowany. Hačrunjež so popołdnju njedešćowaše, dyrbjachu ludźo po błóće teptać, zo móhli 135 staršich a nowšich jězdźidłow wobdźiwać. Wjace hač tysac wopytowarjow a runje tak wustajerjo běchu zahorjeni, što je něhdźe 60 čłonow Horjanskeho kluba organizowało.
szl_Latn